Diari Oficial de la Generalitat Valenciana


Sumari del DOGV 4391, del 03-12-2002 (2002/13112)

RESOLUCIÓ de 28 d'octubre de 2002, de la Direcció General de Pesca i Comercialització Agrària, per la qual s'autoritza a Granja Marina la Safor, SL, la instal·lació d'un establiment de granja marina al terme municipal de Gandia (València).
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4391

Data del DOGV
:   03-12-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/13386


Data del document
:   28-10-2002

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Gandia
    * piscicultura
    * empresa privada

RESOLUCIÓ de 28 d'octubre de 2002, de la Direcció General de Pesca i Comercialització Agrària, per la qual s'autoritza a Granja Marina la Safor, SL, la instal·lació d'un establiment de granja marina al terme municipal de Gandia (València). [2002/13421]
  
Vist l'expedient instruït a instància de Antoni García García, en representació de Granja Marina la Safor, SL, sobre sol·licitud d'autorització administrativa per a la instal·lació d'un establiment de granja marina a terrenys de domini públic maritimoterrestre davant del terme municipal de Gandia (València), d'acord amb la resolució de concessió d'ocupació de domini públic amb data 10 d'octubre del 2002, del Ministeri de Medi Ambient, la Direcció General de Pesca i Comercialització Agrària resol:
  
Primer
  
Atorgar l'autorització administrativa per a la instal·lació d'un establiment de granja marina a terrenys de domini públic maritimoterrestre amb una concessió de 1.000.000 metres quadrats de superfície de fons marins, davant del terme municipal de Gandia (València), definits per un quadrilàter amb les coordenades següents:
  
A: 39º02,810'N 00º06,645'W
  
B: 39º02,810'N 00º05,955'W
  
C: 39º02,270'N 00º06,645'W
  
D: 39º02,270'N 00º05,955'W
  
I d'acord amb les condicions i prescripcions que se citen en l'informe de 23 de setembre del 2002, acceptat per l'interessat el 2 d'octubre de 2002.
  
Segon
  
L'establiment comprendrà la instal·lació de 24 gàbies flotants de 16 metres de diàmetre; 6 gàbies flotants de 20 metres de diàmetre; 6 gàbies flotants de 50 metres de diàmetre; 16 gàbies flotants de 5,5 metres de diàmetre; amb una ocupació de 628.480 metres quadrats. Així mateix, s'instal·larà un long-line compost de 33 línies de 300 metres i 300 línies de 6 metres, amb una ocupació de 371.520 metres quadrats.
  
El disseny de les gàbies i del long-line, així com el sistema d'ancoratge, serà segons les especificacions del projecte visat núm. 1603/0174/10, amb data 21 de desembre del 2000. L'abalisament es realitzarà segons el projecte núm. 1603/0175/10, visat el 21 de desembre del 2000. De qualsevol variació que es faça del projecte durant la realització inicial o les modificacions futures, caldrà informar-ne a la Conselleria d'Agricultura, Pesca i Alimentació, a fi d'aconseguir l'autorització corresponent.
  
Tercer
  
En l'establiment piscícola, del tipus granja marina, segons el que establix l'article 41 de la Llei 9/1998, de 15 de desembre, de la Generalitat Valenciana, s'autoritza el cultiu de les espècies següents: daurada (Sparus sp.), llobarro (Dicentrarchus labrax) i clòtxina (Mytilus spp.). La capacitat màxima de producció serà de 1.660 tones de daurada, 205 tones de llobarro i 200 tones de clòtxina.
  
Quart
  
A fi de complir les normes sobre qualitat d'aigües i producció i comercialització de mol·luscs bivalves, establides segons els reials decrets 345/1993, de 5 de març, i 571/1999, el titular de l'autorització haurà de realitzar un control i seguiment dels paràmetres arreplegats en la legislació de referència. A l'efecte, caldrà establir un sistema de control sanitari adequat al tipus i les quantitats objecte de producció. La zona de cultiu es classifica com a tipus B, i serà obligatòria la depuració dels mol·luscs bivalves extrets.
  
El mostratge s'haurà de realitzar per personal competent en els procediments propis de la matèria, i les anàlisis hauran de ser realitzades per laboratoris que disposen de l'acreditació oficial corresponent.
  
El sistema de control sanitari haurà de perseguir el control i seguiment de:
  
- La qualitat microbiològica de la clòtxina en l'àrea de producció
  
- La possible presència de plàncton tòxic en les aigües de l'àrea de producció, així com de les biotoxines associades al cultiu
  
- La possible presència de contaminants químics
  
Atesa la gran extensió de superfície a ocupar per la instal·lació de long-line, les estacions de mostratge, per a cada tipus d'anàlisi, seran d'un total de 3 punts, 2 d'ells repartits per la perifèria de l'àrea de cultiu, i 1 interior.
  
El pla de mostratges es detalla en l'annex I.
  
Prèviament a l'extracció i comercialització del producte objecte de cultiu, el titular de l'autorització procedirà a una anàlisi completa dels possibles contaminants microbiològics, fitoplanctònics i químics, i haurà de complir els valors establits per la legislació de referència. El titular de l'autorització remetrà els resultats de les anàlisis realitzades als servicis centrals i als Servicis Territorials de València de l'Àrea de Pesca Marítima, de la Conselleria d'Agricultura, Pesca i Alimentació.
  
Una vegada comprovats pels servicis tècnics de pesca de la Conselleria d'Agricultura, Pesca i Alimentació que els valors de les anàlisis es troben per davall dels límits màxims establits per la legislació de referència, es procedirà, per part dels SSTT de València, a autoritzar l'extracció i l'emplenament de la guia de transport fins al centre de depuració.
  
El titular de l'autorització haurà de portar un llibre de registre amb el nombre i tipus de mostratges, anàlisis realitzades, valors de les anàlisis i dates i quantitats de producte extret, segons el model que serà facilitat al titular de l'autorització. Amb caràcter periòdic, entés este com al període entre la sembra i la recol·lecció del producte, el titular remetrà les dades de registre als servicis centrals de Pesca Marítima. L'enviament es realitzarà en format informàtic.
  
Cinqué
  
Es compliran les condicions i prescripcions de les resolucions següents:
  
- Resolució de declaració d'impacte ambiental, de la Conselleria de Medi Ambient, de 24 d'abril de 2002.
  
- Resolució de concessió d'ocupació de domini públic maritimoterrestre, del Ministeri de Medi Ambient, de 10 d'octubre del 2002.
  
- Reial Decret 571/1999, de 9 d'abril, pel qual s'aprova la reglamentació tecnicosanitària que fixa les normes aplicables a la producció i comercialització de mol·luscs bivalves vius, per a les zones classificades com a B.
  
- Reial Decret 1882/1994, de 16 de setembre, pel qual s'establixen les condicions de sanitat animal aplicables a la posada en el mercat d'animals i productes de l'aqüicultura.
  
Sisé
  
La present autorització deixa sense efecte la resolució d'autorització de 26 d'octubre de 1998, de la Direcció General d'Indústria, Cooperativisme, Pesca i Relacions Agràries (DOGV núm. 3378, de 23 de novembre de 1998) i la Resolució de 26 de maig de 2000, de la Direcció General de Pesca i Comercialització Agrària (DOGV núm. 3784, de 3 de juliol del 2000), tot això sobre la base de la condició prèvia de concessió de domini públic maritimoterrestre, acceptada pel sol·licitant el 2 d'octubre del 2002.
  
La present autorització tindrà vigència mentres no es produïsca paralització de l'activitat sense causa justificada segons el parer dels servicis tècnics de la Conselleria d'Agricultura, Pesca i Alimentació o l'extinció de les autoritzacions emeses per les resolucions referides en l'apartat quart d'esta resolució.
  
Les obres d'instal·lació hauran d'estar concloses i l'establiment en funcionament normal en un termini màxim de 15 mesos a partir de la present resolució.
  
Seté
  
El sistema de tecnologia de cultiu s'ajustarà en tot moment a la memòria presentada. Qualsevol variació respecte d'això haurà de ser comunicada a la Conselleria d'Agricultura, Pesca i Alimentació.
  
Huité
  
La iniciació i l'acabament de les obres es comunicarà als servicis territorials de la Conselleria d'Agricultura, Pesca i Alimentació, i per a iniciar l'explotació caldrà la inspecció prèvia de les instal·lacions per part dels servicis tècnics de la conselleria.
  
Nové
  
Els organismes competents podran inspeccionar la marxa de les obres a realitzar, així com el funcionament de l'establiment, i el titular s'obliga a franquejar l'entrada als inspectors i tècnics corresponents.
  
Deu
  
L'incompliment de les normes ací establides se sancionarà administrativament de conformitat amb la Llei de la Generalitat Valenciana 2/1994, de 18 d'abril, sobre Defensa dels Recursos Pesquers.
  
Onze
  
L'empresa Granja Marina La Safor SL queda registrada amb el número 027 d'establiments de cultius marins, d'acord amb el que establix l'article 55 de la Llei 9/1998, de 15 de desembre, de la Generalitat Valenciana.
  
Dotze
  
El present establiment quedara afecte al que establix el Decret 25/2000, de 22 de febrer, del Govern Valencià, pel qual es crea i es regula el Registre d'Establiments d'Aqüicultura de la Comunitat Valenciana, i caldrà notificar als servicis territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:
  
a) Els canvis de titularitat, tant de les persones físiques o jurídiques com de les que en formen part.
  
b) El cessament de l'activitat.
  
c) Les ajudes publiques concedides a l'establiment amb indicació de la seua finalitat.
  
d) Els canvis de domicili o raó social i del número d'identificació social.
  
La present resolució no posa fi a la via administrativa i contra ella es podrà interposar un recurs d'alçada davant la consellera d'Agricultura, Pesca i Alimentació, en el termini d'un mes comptador des del sendemà de la notificació de la present resolució, de conformitat amb les disposicions dels articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 28 d'octubre de 2002.- El director general de Pesca i Comercialització Agrària: José Francisco Ferrando Orta.
  
ANNEX I
  
Pla de mostratges
  
Mostres per a l'anàlisi de fitoplàncton
  
Les mostres d'aigua per a l'anàlisi fitoplanctònica es prendran una vegada al mes, i les preses s'efectuaran a un o dos nivells de profunditat, segons l'època de l'any. Als mesos de maig, juny, juliol i agost es prendrà una mostra a una profunditat de 0 m i una altra a 2,5 m. En la resta de mesos de l'any només es prendran mostres a nivell 0 m. Les condicions durant l'extracció i el transport de les mostres seran les que indique el laboratori, i caldrà procurar una quantitat suficient de mostra. Els mostratges hauran de ser traslladats al laboratori d'anàlisi dins del mateix dia d'arreplegada.
  
En cada mostra d'aigua destinada a anàlisi fitoplanctònica hauran de ser controlats els paràmetres següents:
  
Paràmetres presos in situ en la instal·lació
  
- Temperatura de l'aigua
  
- pH
  
- Estat d'insolació i estat de la mar
  
- Conductivitat
  
- Oxigen dissolt
  
Paràmetres biològics de l'anàlisi de fitoplàncton
  
Mínims
  
- Composició taxonòmica
  
- Espècies tòxiques
  
Complet
  
- Distribució espaciotemporal
  
- Estructura de la comunitat
  
- Espècies bioindicadores d'interés
  
- Espècies actives en agregació-
  
Paràmetres de control sobre biotoxines marines
  
- Toxina paralitzant dels mol·luscs (PSP)
  
- Toxina diarreica dels mol·luscs (DSP)
  
- Toxina amnèsica dels mol·luscs (ASPE)
  
Mostres per a anàlisi de contaminants microbiològics i químics
  
Els mostratges per al control dels contaminants microbiològics i químics tindran una periodicitat; per al de tipus microbiològic, d'un al mes en les 3 estacions prèviament definides, mentres que per a l'anàlisi dels contaminants químics i ?altres- es realitzarà també en eixos tres punts de mostratge, i únicament els mesos de gener, maig i agost.
  
Cada mostra serà, almenys, de 500 grams de clòtxina, directament extreta de les línies de producció. Estes mostres hauran de ser traslladades al laboratori d'anàlisi dins del mateix dia d'arreplegada.
  
L'anàlisi de contaminants microbiològics i químics haurà de preveure el control dels paràmetres següents:
  
Paràmetres de l'anàlisi microbiològica
  
- Coliformes
  
- Salmonella
  
Paràmetres químics i altres
  
- Metalls pesants (en ppm): cadmi, plom, crom, coure, zinc, mercuri i níquel
  
- Compostos organoclorats (en ppm): PCB i DDT
  
- Compostos organofosforats (en ppm)
  
- Hidrocarburs
  
- % de greixos
  
- Radionúclids
  
Calendari espaciotemporal de mostratges amb indicació de la naturalesa i quantitat de les mostres
  
 Clòtxina Aigua
  
 Anàlisi Anàlisi Anàlisi
  
 microbiològica química i altres fitoplanctònica
  
Gener 3 3 1
  
Febrer 3 - 1
  
Març 3 - 1
  
abril 3 - 3
  
Maig 3 3 6
  
Juny 3 - 6
  
Juliol 3 - 6
  
Agost 3 3 6
  
Setembre 3 - 3
  
octubre 3 - 1
  
Novembre 3 - 1